סיד קיוויט

סידני "סיד" קיוויט (באנגלית: Sid Kiwitt; נולד ב-16 בינואר 1928) הוא אתלט יהודי-אמריקאי בעבר, אלוף המכביות (הרביעית 1953 והחמישית 1957) בהטלת כידון.

קריירה ספורטיבית 
בתחרויות האתלטיקה של המכביה הרביעית שנערכו בסוף ספטמבר 1953 זכה קיוויט בשתי מדליות, זהב וארד. מדליית זהב בהטלת כידון (55.96 מטר), לפני מ. רידה מאנגליה (53.21 מטר).

ב-24 ביולי 1955 בתחרות שנערכה בבולטימור, מרילנד קבע קיוויט בהטלת כידון שיא אישי חדש של 73.17 מטר. באליפות ארצות הברית שנערכה באותה שנה סיים קיוויט במקום שישי בהטלת כידון בתוצאה של 70.55 מטר.

במבחנים האמריקאים לאולימפיאדת מלבורן (1956) סיים קיוויט במקום שביעי בהטלת כידון בתוצאה של 67.05 מטר ולא נכלל במשלחת האמריקאית למשחקים. באליפות ארצות הברית שנערכה באותה שנה סיים קיוויט במקום שמיני בהטלת כידון בתוצאה של 68.29 מטר.

בתחרויות האתלטיקה של המכביה החמישית שנערכו בשנת 1957 זכה קיוויט בשתי מדליות, זהב וארד. מדליית זהב, בהטלת כידון בתוצאה של 65.97 מטר, לפני צ. גריבלר מבריטניה (61.58 מטר) וברוך פיינברג מישראל (58.23 מטר) מדליית ארד, בקרב עשר בתוצאה של 3863 נקודות, אחרי מייק הרמן מארצות הברית (5230 נקודות) ודוד קושניר מישראל (4712 נקודות).

שיאים אישיים 
 הטלת כידון: 73.17 מטר (1955)

קישורים חיצוניים

 סיד קיוויט, באתר Track and Field Statistics

הערות שוליים 

אתלטים יהודים אמריקאים
מטילי כידון אמריקאים
מתחרים אמריקאים בקרב עשר
אלופי המכביה: אתלטים
אמריקאים שנולדו ב-1928